  Анжелика Тихонова корреспондент Удмуртиысь эмъяськонниосы ӝог эмъюрттэт сётӥсь 13 машинаос но 12 санитар транспорт вуиз. Со сярысь элькунысь тазалыкез утёнъя министерстволэн пресс-службаез ивортӥз. УАЗ автомобиль вылын кылдытэм ӝог эмъюрттэт сётӥсь машинаос Вотка, Балезино, Дэбес, Кез, Красногорск, Сьӧлта, Шаркан но Яр ёрос эмъяськонниосы кошкизы. Витез Ижкаре кылизы. «Модернизация первичного звена» программая вуэм санитар транспорт Алнаш, Балезино, Эгра, Камбарка, Кияса, Красногосрк, Пичи Пурга, Можга, Юкменск, Якшур-Бӧдья, Яр ёрос эмъяськонниосын, Сарапулысь кар эмъюртын ужалозы. Туэ элькунэ санитар транспорт витетӥзэ вуиз ни. Берло дыре Удмуртиысь тазалыкез утён ужъюртъёслэн автопарксы шӧдскымон выльдӥськиз. 2021-тӥ арын гинэ ми 123 санитар транспорт но тупала куронъёслы тупась техникаен тырмытэм ӝог эмъюрттэт сётӥсь 20 автомобильёс басьтӥм ни. Соос эм ужасьёслы ужазы туж юртто, висисьёс доры дыраз вуыны юртто Марина Петренко, Удмуртиысь тазалыкез утёнъя министерстволэн пресс-службаезСолэн вераемезъя, вуоно арын элькунысь эмъяськонниосы эшшо 100-лэсь трос санитар машинаос вуозы. Со сярысь ӝог эмъюрттэт сётӥсь машинаос басьтыны куриськон дасямын.  Тодэ вайытом, шуркынмонэ ӝог эмъюрттэт сётонъя сизьым выль машинаос вуизы.  Тегъёс: Ижкар Транспорт Удмуртия автомашинаос тазалыкезутён ӝогэмъюрттэтсётон  